Հավելված № 1

ՀՀ կառավարության 2018 թվականի

\_\_\_\_\_\_\_\_\_\_\_ \_\_\_\_\_\_ -ի նիստի

№ \_\_\_\_\_\_\_\_\_ արձանագրային որոշման

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆՈՒՄ ՀԱՇՄԱՆԴԱՄԱՅԻՆ ՍՊՈՐՏԻ ԶԱՐԳԱՑՄԱՆ 2018-2024 ԹՎԱԿԱՆՆԵՐԻ ԾՐԱԳՐԻՆ ԵՎ ԾՐԱԳՐԻ**

**ԻՐԱԿԱՆԱՑՄԱՆ ՄԻՋՈՑԱՌՈՒՄՆԵՐԻ ՑԱՆԿԻՆ**

**ՀԱՎԱՆՈՒԹՅՈՒՆ ՏԱԼՈՒ ՄԱՍԻՆ**

**I. ԸՆԴՀԱՆՈՒՐ ԴՐՈՒՅԹՆԵՐ**

1. Հայաստանի Հանրապետությունում հաշմանդամային սպորտի զարգացման 2018-2024 թվականների ծրագիրը (այսուհետ` Ծրագիր) ներառում է հաշմանդամային սպորտի զարգացման հիմնական նպատակը, հանրապետությունում հաշմանդամային սպորտի ներկայիս վիճակի վերլուծությունը, նկարագրությունը, գերակայությունները՝ ըստ հաշմանդամային սպորտի զարգացման հիմնական խնդիրների, ծրագիրն իրականացնող կողմերի հակիրճ նկարագրությունը, ֆինանսավորման, մոնիտորինգի և գնահատման մեխանիզմները, հանրայնացման և հաղորդակցության պլանը:
2. Ծրագիրը ներառում է նաև միջոցառումներ (№ 2 հավելված)՝ ըստ համապատասխան գործողության, պատասխանատու և համագործակցող կառույցների, իրականացման ժամկետների և ֆինանսավորման աղբյուրների:

**II. ՆԵՐԱԾՈՒԹՅՈՒՆ**

1. Uոցիալական գործոնների ընդհանուր համակարգում ֆիզիկական կուլտուրան և uպորտը հաuարակության կողմից oգտագործվում են մարդու հոգևոր և ֆիզիկական բազմակողմանի զարգացման, առողջության ամրապնդման, հիվանդությունների կանխար­գելման, առողջ ապրելակերպի ձևավորման, բնակչության ակտիվ հանգuտի կազմակերպ­ման համար: Uակայն, վերջին ժամանակաշրջանում, նկատվում է ֆիզիկական զարգացման և պատրաuտականության, կյանքի տևողության ցուցանիշների անկում:
2. Քաղաքացիական հասարակության զարգացմանը զուգընթաց` զգալի տեղաշարժ է կատարվում նաև հաշմանդամություն ունեցող անձանց հասարակությանն ինտեգրվելու հարցում:
3. Հաշմանդամություն ունեցող անձինք, ինչպես հասարակության մյուս անդամները, պետք է ապրեն լիարժեք կյանքով և իրենց ներդրումն ունենան երկրի զարգացման տարբեր ոլորտներում:
4. Անհրաժեշտ է փոխել հաշմանդամություն ունեցող անձանց նկատմամբ գոյություն ունեցող կարծրատիպերը` որդեգրելով իրավահավասա­րության և արժանապատվության սկզբունքը:
5. Հաշմանդամությունը կապված է ոչ միայն աշխատունակության կորստի, այլ նաև շարժողական գործունեության սահմանափակման հետ, հետևաբար մարդկանց տվյալ կատեգորիան գտնվում է ֆիզիկական գործունեության սահմանափակ պայմաններում: Այդ իսկ պատճառով հաշմանդամություն ունեցող մարդիկ զգալի կերպով ենթարկվում են հիպոդինամիայի և հիպոկինեզիայի բացասական ազդեցությանը։
6. Հաշմանդամություն ունեցող անձանց համար ադապտիվ ֆիզիկական կուլտուրան ունի շարժունա­կության ճշգրտման և կատարելագործման լայն հնարավորություններ: Ֆիզիկական վարժությունների բազմազանությունը և դրանց կատարման տարատեսակությունը թույլ են տալիս ընտրելու նպատակահարմար համակցություններ յուրաքանչյուր առանձին դեպքի համար, ինչը պայմանավորում է ֆիզիկական դաստիարակության միջոցների նախընտրելիությունը:
7. Ֆիզիկական դաստիարակությունը նպաստում է բազմաթիվ շեղումների շտկմանը և հաղթահարմանը, քանի որ հենց շարժումն է իրականացնում մարդուն շրջապատող միջավայրի հետ անմիջական կապը:
8. Միջազգային փորձը վկայում է, որ հիպոդինամիան ինչպես ֆունկցիոնալ հնարա­վորությունների և մասնագիտական պիտանելիության ժամկետի նվազեցման, այնպես էլ կյանքի տևողության կրճատման պատճառ է: Այդ իսկ պատճառով հաշմանդա­մություն ունեցող անձանց ներգրավումը ֆիզիկական կուլտուրայի և սպորտի պարապ­մունքների մեջ դիտվում է որպես վերջիններիս ոչ միայն առողջության բարելավման, այլև «սոցիալակա­նացման» գործոններից մեկը:
9. Ադապտիվ ֆիզիկական դաստիարակությունն անհրաժեշտ նախադրյալ է զանգ­վածային սպորտով զբաղվելու և պարտադիր պայման՝ անհատի ֆիզիկական կուլտուրայի ձևավորման համար։
10. Ադապտիվ սպորտը նպաստում է հաշմանդամություն ունեցող անձանց ինտեգրմանը հասարակական կյանքին, սոցիալական շփումների ընդլայնմանը: Սպորտում հաշմանդամություն ունեցող անձը ստանում է ինքնադրսևորման և ինքնակատարելագործ­ման հնարավորություն:
11. Ներկայումս Հայաստանի Հանրապետությունում ադապտիվ ֆիզիկական կուլտուրայի և սպորտի աշխատանքներն ընթանում են 4 տեսակի ֆունկցիայի խանգարումներով` տեսողության, լսողության, հենաշարժական համակարգի և մտավոր խնդիրներ ունեցող անձանց շրջանում:
12. Հաշմանդամություն ունեցող անձանց ֆիզիկական դաստիարակության և սպորտով զբաղվելու հարցերով հիմնականում զբաղվում են հասարակական կազմակերպու­թյունները:
13. Ադապտիվ սպորտի զարգացումը մարզադպրոցներում առաջնային խնդիր է ոչ միայն պետության մարզական, այլ նաև սոցիալական քաղաքականության համար:
14. Ադապտիվ uպորտի զարգացումը խոչընդոտող խնդիրների լուծումը կարող է տալ դրական արդյունքներ Հայաստանի Հանրապետությունում հաշմանդամային սպորտի զարգացման 2018-2024 թվականների ծրագրում և միջոցառումների ցանկում (այuուհետ` ծրագիր) ամրագրված դրույթների իրագործումը խթանող համակարգված մոտեցումների շնորհիվ:
15. Ծրագրում ընդգրկված են նրա իրագործման հիմնական գերակայությունները, կոնկրետ միջոցառումներն ու դրանց կատարման ժամկետները, պատաuխանատու մարմինները, ակնկալվող արդյունքները:

**III. ՆՊԱՏԱԿԸ**

1. Ծրագրի նպատակը uոցիալ-տնտեuական նոր պայմաններում «Ֆիզիկական կուլտուրայի և uպորտի մաuին» Հայաuտանի Հանրապետության oրենքի, «Մանկապատանեկան uպորտի մաuին» Հայաuտանի Հանրապետության oրենքի դրույթների, ՄԱԿ-ի «Հաշմանդամություն ունեցող անձանց իրավունքների մասին կոնվենցիայի» համաձայն հաշմանդամություն ունեցող անձանց համար հասարա­կա­կան կյանքի մարզական ոլորտում հավասար իրավունքների և հնարավորու­թյունների ապահովումն է: Այդ թվում՝
2. ըստ բնակության վայրի հաշմանդամություն ունեցող անձանց համար ֆիզիկական կուլտուրայով և սպորտով զբաղվելու համար համապատասխան պայմանների ստեղծումը,
3. հաշմանդամություն ունեցող անձանց ներգրավումը ֆիզկուլտուրային-առողջարարական, մարզական ուղղվածության միջոցառումների, տեղական մրցաշարերի մեջ (ըuտ բնակության վայրի),
4. բոլոր մակարդակներում անցկացվող մրցաշարերին` տեղական առաջնություններին, Եվրոպայի և աշխարհի առաջնություններին, պարալիմպիկ, սուրդլիմպիկ, հատուկ օլիմպիադաների խաղերին և այլ միջազգային մրցաշարերին հաշմանդամություն ունեցող անձանց մասնակցության աջակցումը,
5. առաջիկա յոթ տարիների համար ադապտիվ ֆիզիկական կուլտուրայով և ընտրովի մարզաձևերով զբաղվող առավելագույն թվով հաշմանդամություն ունեցող անձանց ներգրավման ապահովումը,
6. ադապտիվ սպորտի բնագավառում համապատասխան մասնագետների առկայությունը մինչև 2024 թվականը:
7. Հայաստանի Հանրապետությունում գործող ադապտիվ սպորտով զբաղվող հասարակական կազմակերպությունների՝ միջազգային հաշմանդամային մարզական կազմակերպություններին ինտեգրման, հաշմանդամություն ունեցող անձանց հիմնախնդիրներով զբաղվող շահա­գրգիռ կազմակերպությունների միջև համագործակցության գործընթացների խթանման նպաստումը:

**IV. ՀԱՇՄԱՆԴԱՄԱՅԻՆ ՍՊՈՐՏԻ ՆԵՐԿԱՅԻՍ ՎԻՃԱԿԻ ՎԵՐԼՈՒԾՈՒԹՅՈՒՆԸ**

1. Վերջին տասնամյակում փոխվել է հաշմանդամության գաղափարախոսությունը, փոխվել են մոտեցումները. բժշկական մոդելը փոխարինվել է սոցիալական մոդելով, ինչը ենթադրում է ոչ միայն հավասար իրավունքներ, այլև հավասար հնարավորություններ և պարտականություններ: Այս գաղափարախոսությունն ամրագրված է ՄԱԿ-ի «Հաշմանդամություն ունեցող անձանց իրավունքների մասին կոնվենցի­այում» և ընկած է Հայաստանում հաշմանդամու­թյուն ունեցող անձանց սոցիալական պաշտպանության ոլորտում իրականացվող քաղաքականության հիմքում:
2. 2017 թվականի հունվարի 1-ի դրությամբ հանրապետությունում հաշվառված է հաշմանդամություն ունեցող 205166 անձ, որից 127682 անձ (62,2%) աշխատանքային տարիքի են:
3. Հայաստանի Հանրապետությունում 2016 թվականի հունվարի 1-ի դրությամբ գործում են տարբեր գերատեսչական պատկանելության 175 մանկապատանեկան մարզադպրոցներ և Երևանի ու Գյումրու օլիմպիական հերթափոխի պետական մարզական քոլեջները: Նշված մարզադպրոցների մարզական խմբերում 1950 մարզիչ-մանկավարժների ղեկավարությամբ 42 մարզաձևերով մարզվում են շուրջ 41000 պարապողներ: Մարզադպրոցները տեղաբաշխված են հանրապետության 10 մարզերում և Երևանում: Առկա է մարզադպրոցների կենտրոնացվածություն Երևանում (33 մարզադպրոց, 8633 պարապող) և մյուս մեծ քաղաքներում՝ Գյումրիում (16 մարզադպրոց, 2712 պարապող) ու Վանաձորում (12 մարզադպրոց, 3006 պարապող): Հանրապետության 866 գյուղական համայնքներից միայն 56 համայնքներում են գործում մարզադպրոցներ:
4. Հայաստանի Հանրապետությունում գործող մարզադպրոցներից և ոչ մեկը չի համապատասխանում համընդհանուր դիզայնի պահանջներին, հարմարեցված չէ հաշմանդամություն ունեցող անձանց համար, նրանցից ոչ մեկը չունի հաշմանդամություն ունեցող պարապող երեխա կամ երեխաների խումբ:
5. Հաշմանդամություն ունեցող անձանց համար ֆիզիկական կուլտուրան և uպորտը յուրատեuակ միջոց են առողջության պահպանման և ամրապնդման համար, որոնք խթանում են համընդհանուր մարդկային արժեքների համակարգի ձևավորումը և անհատի բարոյակամային որակների զարգացումը: Հաշմանդամություն ունեցող անձանց ֆիզիկական ակտիվությունը հասարակության մյուս անդամների համեմատ ցածր է, այդ իսկ պատճառով նրանց համար չափազանց կարևոր է պահպանել ֆիզիկական ակտիվության հնարավորինս բարձր մակարդակը ոչ միայն առող­ջության ընդհանուր պահպանման և հիվանդությունների կանխման, այլև հաշմանդամու­թյան հիմնական պատճառով պայմանավորված երկրորդական բարդությունների զարգացման վտանգը նվազեցնելու համար:
6. Հայաստանի Հանրապետության սպորտի և երիտասարդության հարցերի նախարարության (այսուհետ՝ Նախարարություն) նախաձեռնությամբ մշակվել և դեռևս 2013 թվականին հաստատվել է Հայաստանի Հանրապետությունում հաշմանդամային սպորտի զարգացման 2013-2017 թվականների ծրագիրը և այդ ծրագրի իրականացման միջոցառումների ցանկը:
7. Նշված ծրագիրն ուղղված էր հաշմանդամություն ունեցող անձանց համար սպորտի ոլորտում հավասար իրավունքների և հնարավորու­թյունների ապահովմանը, պետական և ոչ պետական կազմակերպությունների համագործակցությանը նոր որակ հաղորդելու նպատակով համապատասխան օրենսդրական դաշտի ապահով­մանը, ինչպես նաև ֆիզիկական կուլտուրայի և սպորտի միջոցով հաշմանդամություն ունեցող անձանց լիարժեք կյանք վերադարձին:
8. Այդ ծրագիրը նախատեuում էր հաշմանդամային uպորտի զարգացման միջոցառումների ու գործունեության հիմնական ուղիները, որոնք հիմք կարող էին դառնալ Հայաuտանի Հանրապետության մարզպետարանների, Երևանի քաղաքապետարանի և տեղական ինքնակառավարման մարմինների համար հաշմանդամային uպորտի զարգացման տեղական ծրագրեր մշակելիu:
9. Ծրագրի կիրարկումը հիմնականում դրական ազդեցություն ունեցավ Հայաստանի Հանրապետությունում հաշմանդամային սպորտի զարգացման գործում:
10. 2014 թվականից Հայաստանի Հանրապետության Նախագահի մրցանակի համար «Լավագույն մարզական ընտանիք» մրցույթի եզրափակիչ փուլին մասնակցում են նաև Հայաստանի Հանրապետության մարզերի, Արցախի Հանրապետության, Երևան քաղաքի վարչական շրջանների հաշմադամություն ունեցող ընտանիքներ (հայրը կամ մայրը սայլակով):
11. 2015 թվականից անցկացվում է Հայաստանի Հանրապետության Նախագահի մրցանակի համար «Հաշմանդամություն ունեցող լավագույն մարզիկ» մրցույթը:
12. 2015 թվականից սկսած՝ հաշմանդամային սպորտում բարձր արդյունքների հասած մարզիկներին, նրանց մարզիչներին, բժիշկներին, մարզիկին պատրաստող մարզական կազմակերպություններին շնորհվում են դրամական մրցանակներ, իսկ Հայաստանի Հանրապետության հավաքական թիմերի կազմում պարալիմպիկ, սուրդլիմպիկ խաղերում, աշխարհի և Եվրոպայի առաջնություններում բարձր արդյունքների հասած մարզիկները և նրանց մարզիչները ստանում են Հայաստանի Հանրապետության Նախագահի անվանական թոշակ:
13. Իրենց գործունեությամբ հանրապետության ֆիզիկական կուլտուրայի և սպորտի ոլորտում ճանաչված են «Հայաստանի կույրերի միավորում» հաշմանդամների հասարակական կազմակերպությունը, «Հայաստանի ազգային պարալիմպիկ կոմիտե», «Խուլերի հայկական սպորտային կոմիտե», «Հայկական հատուկ օլիմպիադաներ» հասարակական կազմակերպությունները:
14. Ներկայումս «Հաշմանդամային սպորտին առնչվող ծառայություններ» ծրագրով իրականացվում է պետական աջակցություն հաշմանդամային սպորտով զբաղվող չորս հասարակական կազմակերպություններին, որոնք ֆիզիկական կուլտուրայի և սպորտի միջոցով օգնում են հենաշարժական համակարգի, տեսողության, լսողության հետ կապված խնդիրներ ունեցող, մտավոր խանգարումներով մարդկանց՝ ինքնադրսևորվելու և հասարակության մեջ լիարժեք ինտեգվելու:
15. Հայաստանի Հանրապետության պետական բյուջեից նրանց տրամադրվող միջոցները նշված հասարակական կազմակերպություններն օգտագործում են հանրապետությունում մարզա­կան միջոցառումների անցկացման, ինչպես նաև իրենց միջազգային կազմակերպություն­ների կողմից անցկացվող պաշտոնական մրցումներին մասնակցելու համար (պարալիմպիկ խաղեր, սուրդլիմպիկ խաղեր, աշխարհի, Եվրոպայի առաջնություններ, վարկանիշային մրցաշարեր):
16. Վերը նշված հասարակական կազմակերպություների մարզիկները, մասնակցելով տարբեր միջազգային մրցաշարերի, հասել են որոշակի հաջողությունների հանրապետությունում և նրա սահմաններից դուրս և արժանացել մեդալների ու մրցանակների նաև վերոնշյալ ծրագրի միջոցառումների իրականացման արդյունքում:
17. Հայաստանի Հանրապետության հավաքական թիմերը պետական բյուջեի միջոցներով են մասնակցում նաև պարալիմպիկ, սուրդլիմպիկ խաղերին, խուլերի ըմբշամարտի աշխարհի առաջնություններին:
18. 2016 թվականի մայիսի 16-26-ը Երևանում անցկացվել է խուլերի շախմատի աշխարհի անհատական առաջնությունը, որի անցկացման ծախսերը ամբողջությամբ կատարվել են Հայաստանի Հանրապետության պետական բյուջեից: Առաջնությանը մասնակցել են 24 պետությունների 92 շախմատիստներ: Մրցաշարին մասնակցել են 7 հայ շախմատիստներ, որոնցից 2-ը զբաղեցրել են մրցանակային տեղեր:
19. 2017 թվականին Թուրքիայի Սամսուն քաղաքում հայ մարզիկները մասնակցել են խուլերի 23-րդ ամառային սուրդլիմպիկ խաղերին: Հայաստանի Հանրապետության պատվիրակությունը ներկայացված է եղել 10 խուլ մարզիկներով` 1 ձյուդոյիստ և 9 ըմբիշ: Հայ մարզիկները նվաճել են 5 մեդալ` 1 բրոնզե և 4 արծաթե:
20. Նշենք, որ հայաստանցի մարզիկները ներկայումս պարալիմպիկ խաղերին մասնակցում են հիմնականում «սպիտակ» քարտով, քանի որ վարկանիշ ձեռք բերելու համար անհրաժեշտ է մասնակցել մի շարք մրցաշարերի, ինչի հնարավորությունը ոչ միշտ է ընձեռվում ֆինանսական միջոցների բացակայության պատճառով:
21. Հայաստանի Հանրապետության կառավարության 2017 թվականի հունվարի 12-ի № 1 արձանագրային որոշմամբ հավանության է արժանացել հաշմանդամություն ունեցող անձանց սոցիալական ներառման 2017-2021 թվականների համալիր ծրագիրը և ծրագրի իրականացումն ապահովող միջոցառումների ցանկը: Այն ոլորտի առաջիկա 5 տարիների սոցիալական ներառման քաղաքականության հիմնական ուղեցույցն է: Համալիր ծրագրով նախատեսված թիրախային ուղղությունները կյանքի կոչելու նպատակով նշված համալիր ծրագրում ներառվել են համապատասխան միջոցառումներ նաև ֆիզիկական կուլտուրայի և սպորտի ոլորտում:
22. Չնայած պետական մարմինների համապատասխան ուշադրությանը և ֆինանսավորմանը՝ ուղղված հաշմանդամություն ունեցող անձանց ֆիզիկական կուլտուրայի և սպորտի զարգացմանը՝ այնուամենայնիվ, բացի խուլ մարզիկների ցուցաբերած արդյունքներից՝ դեռևս շոշափելի արդյունքներ չեն գրանցվել, քանի որ չի ապահովվում ադապտիվ ֆիզիկական կուլտուրայով և սպորտով զբաղվելու, ադապտիվ ֆիզիկական դաստիարակության շարունակականությունը:
23. Նշվածը իրականացնելու համար անհրաժեշտ է համակցված միջոցառումների համակարգ, ինչը պայմաններ կuտեղծի հաշմանդամություն ունեցող անձանց շրջանում ադապտիվ ֆիզիկական կուլտուրայի արմատավորման և առողջության ամրապնդման համար:
24. Ծրագիրը կողմնորոշված է ադապտիվ uպորտի բնագավառում պետական քաղաքականության իրականացման հետագա կատարելագերծմանն ու արդյունավետության բարձրացմանը:

**V. ԳԵՐԱԿԱՅՈՒԹՅՈՒՆՆԵՐԸ ԵՎ ԽՆԴԻՐՆԵՐԸ**

1. ***Ծրագրի գերակայություններն են՝***
2. Հաշմանդամություն ունեցող անձանց շրջանում առողջ ապրելակերպի խթանումը, նրանց ինտեգրումը հասարակական կյանքին,
3. հաշմանդամություն ունեցող անձանց համար ըuտ բնակության վայրի ֆիզիկական վարժություններով զբաղվելու համար համապատասխան պայմանների ստեղծումը,
4. հաշմանդամային (ադապտիվ) սպորտի զարգացումը տեղական, ազգային և միջազգային մակարդակներում։
5. ***Ծրագրի խնդիրներն են՝***
6. ադապտիվ ֆիզիկական կուլտուրայի ոչ բավարար թվով հաստատությունների առկայությունը կամ դրանց բացակայությունը,
7. մասնագիտացված մարզական կառույցների, սարքավորումների և գույքի սակավությունը կամ բացակայությունը,
8. մարզական կառույցների ֆիզիկական մատչելիության բացակայությունը,
9. համապատասխան մասնագետների ոչ բավարար որակավորումը, տեղեկատվու­թյան ու քարոզչության պակասը,
10. ադապտիվ սպորտին ուղղված միջոցառումների և ֆինանսական աջակցու­թյան ոչ բավարար քանակությունը,
11. անկախ uեփականության ձևից` պետական և մաuնավոր հատվածում հաշմանդա­մային uպորտի զարգացմանը նպաuտող ոչ բավարար պայմանների uտեղծումը,
12. հաշմանդամություն ունեցող մարզիկների հետ աշխատող կադրերի պատրաuտ­ման և վերապատրաuտման համակարգի բացակայությունը։

**VI. ԻՐԱԿԱՆԱՑՆՈՂ ԿՈՂՄԵՐ**

1. Ծրագրի հիմնական պատասխանատուն և իրականացնողը Նախարարությունն է, որը համագործակցություն է իրականացնում հետևյալ մակարդակներում՝
2. *Պետական, միջգերատեսչական:* Հաշմանդամություն ունեցող անձանց շրջանում իրականացվող աշխատանքների արդյունավետության բարձրացման համար Նախարարությունը համագործակցում է Հայաստանի Հանրապետության կրթության և գիտության, աշխատանքի և սոցիալական հարցերի, առողջապահության, ֆինանսների նախարարությունների, Հայաստանի Հանրապետության մարզպետարանների հետ: Համագործակցությունը պետք է իրականացվի վերը նշված գերատեսչությունների ազգային մակարդակի և նրանց մարզային ու տեղական ստորաբաժանումների հետ:
3. *Տեղական:* Այս մակարդակում Նախարարությունը համագործակցում է տեղական ինքնակառավարման մարմինների, տեղական կառույցների և հաշմանդամային սպորտով զբաղվող հասարակական կազմակերպությունների հետ:
4. *Միջազգային:* Նախարարությունը համագործակցում է օտարերկրյա գործընկերների և միջազգային կազմակերպությունների հետ, որորնք տեղական և ազգային ու միջազգային մակարդակներում աշխատում են հաշմանդամային սպորտի ծրագրերի իրականացման ուղղությամբ:

**VII. ԾԱԽՍԱՅԻՆ ԳՆԱՀԱՏԱԿԱՆԸ ԵՎ ՊԵՏԱԿԱՆ ԾԱԽՍԵՐԻ ՎՐԱ ԱԶԴԵՑՈՒԹՅՈՒՆԸ**

1. Նախարարությունը ծրագրերի իրականացման համար ֆինանսավորումը ուղղում է հաշմանդամային սպորտով զբաղվող 4 գլխադասային հասարակական կազմակերպություններին։
2. Հայաստանի Հանրապետության պետական բյուջեից ֆինանսավորվող հաշմանդամային սպորտով զբաղվող մարզական հասարակական կազմակերպությունները հաշվետու են Նախարարությանը ծրագրերի ֆինանսական ծախսերի և իրականացված ծրագրերի բովանդակային մասերով:
3. Ծրագիրը բյուջետային եկամուտների և ծախսերի վրա ազդեցություն չի ենթադրում:
4. Ծրագրի ֆինանսավորման աղբյուրներ կարող են լինել պետական և համայնքների բյուջեները, մասնավոր հատվածի ներդրումները և նպատակային նվիրատվությունները, օրենքով չարգելված այլ աղբյուրները: Ծրագրի միջոցառումների իրականացման համար պետական աջակցության մասով ֆինանսավորումը կարող է նախատեսվել համապատասխան բյուջետային տարիների համար կրթության և սպորտի ոլորտների գծով պետական միջնաժամկետ ծախսային ծրագրերով և պետական բյուջեներով սահմանվող ծախսերի սահմանաչափերի շրջանակներում՝ ելնելով այդ ոլորտների ծախսային առաջնահերթություններից:

**VIII. ՀԱՇՎԵՏՎՈՂԱԿԱՆՈՒԹՅՈՒՆ, ՄՈՆԻՏՈՐԻՆԳ ԵՎ ԳՆԱՀԱՏՈւՄ**

1. Իրականացվող աշխատանքների արդյունավետության ապահովման և անհրաժեշտության դեպքում գործողությունների վերանայման նպատակով նախատեսվում է իրականացնել մոնիտորինգ և գնահատում հետևյալ մակարդակներում՝
2. Ծրագրի միջոցառումների ծրագրով նախատեսված գործողությունների իրականացման և արդյունքի գնահատում,
3. Ծրագրի իրականացման ընդհանուր գնահատում:
4. Մոնիտորինգի և գնահատման նպատակին հսնելու համար միջոցառումների ծրագրի յուրաքանչյուր տողի համար մշակվել են միջոցառումների կատարման վերստուգելի չափանիշներ, որոնց համապատասխան՝ չափման գործիքներ, տեղեկատվության հավաքման մեթոդներ։
5. Ծրագրի գնահատումը նախատեսվում է իրականացնել երկու փուլով՝ միջանկյալ և վերջնական: Միջանկյալ գնահատումն իրականացվում է յուրաքանչյուր տարի (Ծրագրի ընդգրկման ժամանակահատվածի երկրորդ տարվանից սկսված) մինչև մարտի 15-ը:
6. Վերջնական գնահատման շրջանակներում ծրագրի արդյունավետությունը կգնահատվի հետևյալ չափանիշներով՝
7. Ծրագրի ազդեցությունը,
8. Ծրագրի արդյունավետությունը՝ արդյունք-միջոց հարաբերակցության տեսանկյունից,
9. Ծրագրի արդիականությունը կամ համապատասխանությունը շահառուների կարիքներին։
10. Ծրագրի գնահատման և մոնիտորինգի համար անհրաժեշտ է ձևավորել մշտադիտարկման մեխանիզմ, որը կներառի տարբեր շահագրգիռ կողմերի:

**IX. ՀԱՆՐԱՅՆԱՑՄԱՆ ԵՎ ՀԱՂՈՐԴԱԿՑՈՒԹՅԱՆ ՊԼԱՆ**

1. Ծրագրի հանրայնացման, տեսանելիության բարձրացման համար Նախարարությունն օգտագործում է հետևյալ ռեսուրսները.
2. Նախարարության կայքը (www.msy.am),
3. էլեկտրոնային այլ լրատվամիջոցներ (հեռուստատեսություն, համացանցային հարթակներ),
4. մարզային հանդիպումներ, աշխատանքային խորհրդակցություններ։
5. Ծրագրի հանրայնացման, տեսանելիության բարձրացման հիմնական թիրախ խմբերն են՝
6. հաշմանդամային (ադապտիվ) սպորտի ոլորտում աշխատող հասարակական կազմակերպությունները,
7. հաշմանդամային (ադապտիվ) սպորտի ոլորտի միջազգային կառույցները,
8. հաշմանդամային (ադապտիվ) սպորտի ոլորտով հետաքրքված հնարավոր համագործակիցները, գործընկերները, քաղաքացիները։
9. Հաղորդակցության և հանրայնացման գործիքակազմ: Նախատեսվում է կիրառել թիրախ խմբերի հետ հաղորդակցության հետևյալ գործիքները՝
10. անմիջական հանդիպումներ,
11. հանրային քննարկումներ,
12. էլեկտրոնային և տպագիր մամուլ,
13. սոցիալական ցանցեր,
14. մամլո հաղորդագրությունների տարածում:

**X. ԱԿՆԿԱԼՎՈՂ ԱՐԴՅՈՒՆՔՆԵՐԸ**

1. Ծրագրի վերջնական արդյունքներն են՝

1) *հանրապետության ողջ տարածքում, ըստ բնակության վայրի, հաշմանդամություն ունեցող անձանց համար ֆիզիկական կուլտուրայով և սպորտով զբաղվելու համար համապատասխան պայմանները ստեղծված են։* ***Միջանկյալ կամ ուղղակի արդյունքներն են՝***

ա. հաշմանդամության նկատմամբ բնակչության դրական վերաբերմունքի ձևավորումը.

բ. հաշմանդամություն ունեցող անձանց շրջանում մասսայական սպորտով զբաղվողների աճ,

գ. առողջ ապրելակերպի մասին իրազեկվածության մակարդակի բարձրացում և վնասակար սովորությունների կանխարգելում,

դ. ֆիզիկական կուլտուրայով և սպորտով զբաղվելու միջոցով հաշմանդամություն ունեցող անձանց առողջության ամրապնդում, աշխատունակության բարձրացում, նրանց ակտիվ հանգստի կազմակերպման և վերականգնման պայմանների ապահովվածություն։

*2) ադապտիվ ֆիզիկական կուլտուրայի և սպորտի ոլորտում հաշմանդամություն ունեցող անձանց ներառմանն ուղղված հիմնական ուղղությունների ամրագրում։* ***Միջանկյալ կամ ուղղակի արդյունքներն են՝***

ա. մարզերում գործող ադապտիվ սպորտի ուղղվածություն ունեցող հասարակական կազմակերպությունների ակտիվության բարձրացում, համագործակցության աճ,

բ. ադապտիվ ֆիզիկական կուլտուրայով և ընտրովի մարզաձևերով առավելագույն թվով հաշմանդամություն ունեցող անձանց ներգրավման մեթոդիկան մշակված է,

գ. մինչև 2024 թվականը ապահովված է հաշմանդամային սպորտի բնագավառում համապատասխան մասնագետների առկայությունը:

1. *Հաշմանդամություն ունեցող հայ մարզիկների կողմից միջազգային մրցասպարեզներում բարձր արդյունքների ցուցաբերում:* ***Միջանկյալ կամ ուղղակի արդյունքներն են՝***

ա. պարալիմպիկ, սուրդլիմպիկ ու հատուկ օլիմպիադաների խաղերին, աշխարհի և Եվրոպայի առաջնություններին և միջազգային խոշոր մրցաշարերին Հայաuտանի Հանրապետության հավաքական թիմերի կամ անհատ մարզիկների մաuնակցության ապահովում,

բ. պարալիմպիկ, սուրդլիմպիկ ու հատուկ օլիմպիադաների խաղերում, աշխարհի և Եվրոպայի առաջնություններում մեդալների և գրաված տեղերի որակական ցուցանիշների աճ նախորդ տարիների համեմատ։

**Արդյունքային ցուցանիշներ**

|  |  |
| --- | --- |
| Ցուցանիշի անվանումը | Հաշմանդամություն ունեցող անձանց համար ըuտ բնակության վայրի ֆիզիկական վարժություններով զբաղվելու համար համապատասխան պայմանների ստեղծում: |
| Համառոտ նկարագրությունը | 2016 թվականի դրությամբ հանրապետությունում գործող 578 բազմաֆունկցիոնալ մարզական բակերից և ոչ մեկը հարմարեցված չէ հաշմանդամություն ունեցող անձանց համար։  2017 թ. հունվարի 1-ի դրությամբ հանրապետությունում հաշվառված է հաշմանդամություն ունեցող 205166 անձ, որից 127682 անձ (62,2 %) աշխատանքային տարիքի են: |
| Նպատակը/ կարևորությունը | հաշմանդամություն ունեցող անձանց համար սպորտի ոլորտում հավասար իրավունքների և հնարավորությունների ապահովում, պետական և ոչ պետական կազմակերպությունների համագործակցու–թյանը նոր որակի հաղորդում, ֆիզիկական կուլտուրայի և սպորտի միջոցով հաշմանդամություն ունեցող անձանց վերադարձ լիարժեք կյանք, մարզական մասսայական միջոցառումներին հաշմանդամություն ունեցող անձանց մասնակցությունը խրախուսող մեխանիզմների մշակում, մայրաքաղաքից դեպի մարզեր ծրագրային և ֆինանսական ռեսուրսների ապակենտրոնացման արդյունավետ մեխանիզմների մշակում։ |
| Տեղեկատվության հավաքումը/ աղբյուրը | Տեղական ինքնակառավարման մարմիններից, ՀՀ մարզպետարաններից, Երևանի քաղաքապետարանից ստացված հաշվետվություններ |
| Հաշվարկման մեթոդը | Հաշմանդամություն ունեցող անձանց համար հարմարեցված մարզական կառույցների, հանգստի և ժամանցի վայրերի քանակական և որակական ցուցանիշների հաշվառում |
| Տեղեկատվության սահմանափակումները | Մասնավոր կամ հովանավորչական միջոցներով կառուցված կամ վերանորոգված մարզական կառույցների, հանգստի և ժամանցի վայրերի հաշվառման սահմանափակումներ |
| Ցուցանիշի տեսակը | Հաշմանդամություն ունեցող անձանց շրջանում ֆիզիկական կուլտուրայով և սպորտով զբաղվող մարդկանց թվաքանակի աճ |
| Չափման միավորը | 1) ադապտիվ ֆիզիկական կուլտուրայով և սպորտով զբաղվող հաշմանդամություն ունեցող անձանց քանակ  2) ադապտիվ ֆիզիկական կուլտուրայով և սպորտով զբաղվող հաշմանդամություն ունեցող անձանց տեսակարար կշիռը հանրապետությունում հաշվառված հաշմանդամություն ունեցող անձանց նկատմամբ  3) Հայաստանի Հանրապետությունում իրականացված մարզական մասսայական ծրագրերի մասնակից հաշմանդամություն ունեցող անձանց քանակ |
| Ներկայացման եղանակը | Ոչ կուտակային |
| Հաշվետվողականության ցիկլը | Եռամսյակային |
| Թույլատրելի շեղումը | 5 % |
| Պատասխանատվությունը | Նախարարություն |

|  |  |
| --- | --- |
| Ցուցանիշի անվանումը | Հաշմանդամային (ադապտիվ) սպորտի զարգացումը |
| Համառոտ նկարագրությունը | Հայաստանի Հանրապետությունում 2016 թվականի հունվարի 1-ի դրությամբ գործում են տարբեր գերատեսչական պատկանելության 175 մանկա–պատանեկան մարզադպրոցներ և Երևանի ու Գյումրու օլիմպիական հերթափոխի պետական մարզական քոլեջները: Հայաստանի Հանրապետությունում գործող մարզադպրոցներից և ոչ մեկը չի համապատասխանում համընդհանուր դիզայնի պահանջներին. հարմարեցված չէ հաշմանդամություն ունեցող անձանց համար, նրանցից ոչ մեկը չունի հաշմանդամություն ունեցող պարապող երեխա կամ երեխաների խումբ: |
| Նպատակը/ կարևորությունը | Բոլոր մակարդակներում անցկացվող մրցաշարերին` տեղական առաջնություններին, Եվրոպայի և աշխարհի առաջնություններին, պարալիմպիկ, սուրդլիմպիկ, հատուկ օլիմպիադաների խաղերին և այլ միջազգային մրցաշարերին հաշմանդամություն ունեցող անձանց մասնակցության աջակցում |
| Տեղեկատվության հավաքումը/ աղբյուրը | տեղական առաջնություններին, Եվրոպայի և աշխարհի առաջնություններին, պարալիմպիկ, սուրդլիմպիկ, հատուկ օլիմպիադաների խաղերին և այլ միջազգային մրցաշարերին հանրապետության հաշմանդամություն ունեցող անձանց մասնակցության ցուցանիշներ հաշմանդամային սպորտով զբաղվող հասարակական կազմակերպություններից ստացված հաշվետվությունների հիման վրա |
| Հաշվարկման մեթոդը | Յուրաքանչյուր միջոցառման քանակական և որակական ցուցանիշների հաշվառում (մասնակիցների թիվ, նվաճած մեդալներ) |
| Տեղեկատվության սահմանափակումները | Տեղական և միջազգային բոլոր մրցումների մասին տեղեկատվության հաշվառման ռեսուրսային անբավարարություն |
| Ցուցանիշի տեսակը | Բոլոր մակարդակներում անցկացվող մրցումներում գրաված տեղերի և նվաճած մեդալների որակական մակարդակի բարձրացում |
| Չափման միավորը | ՀՀ-ում իրականացված ծրագրերի (մրցումների) քանակ  ՀՀ-ում իրականացված ծրագրի (մրցումների) մասնակիցների քանակ  Միջազգային մրցումների մասնակցության քանակ  Միջազգային միջոցառումների մասնակիցների և նվաճած մեդալների քանակ |
| Ներկայացման եղանակը | Ոչ կուտակային |
| Հաշվետվողականության ցիկլը | Եռամսյակային |
| Թույլատրելի շեղումը | 5 % |
| Պատասխանատվությունը | Նախարարություն, հաշմանդամային սպորտով զբաղվող հասարակական կազմակերպություններ |

**XI. ԻՐԱԿԱՆԱՑՄԱՆ ՌԻՍԿԵՐԸ**

|  |  |  |  |  |
| --- | --- | --- | --- | --- |
| **№** | **Ռիսկի նկարագրություն** | **Հավանակա–նություն**  **(բարձր, միջին, ցածր)** | **Ազդեցու–թյուն**  **(մեծ, փոքր)** | **Ռիսկի կառավարման մեխանիզմներ** |
| 1. | Տեղական ինքնակառավարման մարմինների, մարզպետարանների և Երևանի քաղաքապետարանի կողմից ոչ ճշգրիտ տեղեկատվության ներկայացում | միջին | մեծ | Տեղական ինքնակառավարման մարմինների և մարզպետարանների հետ համագործակցության նոր մեխանիզմների մշակում |
| 3. | Տեղական ինքնակառավարման մարմինների, մարզպետարանների և Երևանի քաղաքապետարանի կողմից ամսական և տարեկան ցուցանիշների մասին տեղեկատվության կամ հաշվետվությունների՝ սահմանված ժամկետներում անհրաժեշտ տվյալների չտրամադրելը | ցածր | մեծ | Տեղական ինքնակառավարման մարմինների և մարզպետարանների հետ համագործակցության նոր մեխանիզմների մշակում |
| 4. | Հաշմանդամային սպորտով զբաղվող հասարակական կազմակերպություն–ների կողմից սահմանված ժամկետներում անհրաժեշտ տվյալների և հաշվետվությունների չտրամադրելը | ցածր | մեծ | Հաշմանդամային սպորտով զբաղվող հասարակական կազմակերպությունների հետ պայմանագրային եղանակով աշխատանքի մեխանիզմների կատարելագործում |
| 6. | Հաշմանդամային սպորտին վերաբերող ծրագրերի ֆինանսավորման փոփոխություն | միջին | մեծ | Ֆինանսավորման ավելացման դեպքում առկա ծրագրերի «աշխարհագրության» ընդլայնում։ Նվազեցման դեպքում՝ ծրագրերի կրճատում, ինչը կհանգեցնի խնդիրների ոչ ամբողջական լուծմանը։ |

Հավելված № 1

ՀՀ կառավարության 2018 թվականի

\_\_\_\_\_\_\_\_\_\_\_ \_\_\_\_\_\_ -ի նիստի

№ \_\_\_\_\_\_\_\_\_ արձանագրային որոշման

ՄԻՋՈՑԱՌՈՒՄՆԵՐԻ ՑԱՆԿ

ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆՈՒՄ ՀԱՇՄԱՆԴԱՄԱՅԻՆ ՍՊՈՐՏԻ

ԶԱՐԳԱՑՄԱՆ 2018-2024 ԹՎԱԿԱՆՆԵՐԻ ԾՐԱԳՐԻ ԻՐԱԿԱՆԱՑՄԱՆ

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| №  ը/կ | Միջոցառումներ, հանձնարարություն–ներ, աշխատանքներ | Կատարող կազմակերպությունը | Համակատարող կազմակերպությունը | Կատարման ժամկետը | | Ֆինանսական աղբյուրը | Ակնկալվող արդյունքը | Վերստուգելի չափանիշ |
| սկիզբը | ավարտը |
| *1* | *2* | *3* | *4* | *5* | *6* | *7* | *8* | *9* |
|  | **Գերակայություն 1. Հաշմանդամություն ունեցող անձանց շրջանում առողջ ապրելակերպի խթանում,**  **նրանց ինտեգրումը հասարակական կյանքին** | | | | | | |  |
| 1. | Հաշմանդամություն ունեցող անձանց մասնակցությամբ ֆիզկուլտուրային-առողջարարական և զանգվածային-մարզական միջոցառումների կազմակերպում և անցկացում, այդ թվում` հանրապետության ներառական դպրոցներում | ՀՀ սպորտի և երիտասարդության հարցերի նախարարություն | ՀՀ կրթության և գիտության նախարարություն,  ՀՀ աշխատանքի և սոցիալական հարցերի նախարարություն, ՀՀ մարզպետարաններ,  Երևանի քաղաքապետարան (համաձայնությամբ),  հաշմանդամային սպորտով զբաղվող հասարակական կազմակերպություն–ներ (համաձայնությամբ) | 2018 | 2024 | ՀՀ պետական բյուջեից լրացուցիչ ֆինանսավորում չի պահանջվում,  համայնքային բյուջեներ,  ՀՀ օրենսդրությամբ չարգելված այլ միջոցներ | Ֆիզկուլտուրային-առողջարարական և զանգվածային-մարզական միջոցառումների անցկացման միջոցով հաշմանդամություն ունեցող անձանց ակտիվ հանգստի կազմակերպում,  ֆիզիկական պատրաստվածության մակարդակի բարձրացում և առողջության ամրապնդում, ֆիզիկական վարժություններով մշտապես զբաղվելու համար հնարավորությունների ընձեռում | Յուրաքանչյուր տարի առնվազն 10 միջոցառման անցկացում |
| 2. | Ֆիզիկական դաստիարակության ծրագրերի կատարելագործում` հաշմանդամություն ունեցող անձանց պահանջներին համապատասխան | ՀՀ կրթության և գիտության նախարարություն | ՀՀ սպորտի և երիտասարդության հարցերի նախարարություն, ՀՀ առողջապահության նախարարություն, ՀՀ աշխատանքի և սոցիալական հարցերի նախարարություն, Երևանի քաղաքապետարան (համաձայնությամբ) | 2019 | 2024 | ՀՀ պետական բյուջեից լրացուցիչ ֆինանսավորում չի պահանջվում | Ֆիզիկական դաստիարակության ծրագրերի վերանայում` մասնավորապես «Հանրակրթական դպրոցի հատուկ բժշկական խմբերի ֆիզիկական կուլտուրայի ծրագրի» լրամշակում, համապատասխան փոփոխությունների և լրացումների կատարում, հաշմանդամություն ունեցող անձանց (սովորողների) ֆիզիկական դաստիարակության գործընթացի առանձնահատկություն–ներն արտացոլող ավելի ընդլայնված ֆիզիկական դաստիարակության ծրագրերի ստեղծում (ներառյալ արտադասարանական ֆիզկուլտուրային-առողջարարական ծրագրերը) | Հանրապետության ներառական կրթություն իրականացնող ուսումնական հաստատություն–ների «Ֆիզիկական կուլտուրա» առարկայի դասավանդման ուսումնական ծրագրերի լրամշակում` հաշվի առնելով հաշմանդամու–թյուն ունեցող շահառուների առանձնահատկու-թյունները, մասնավորապես  9-րդ և 12-րդ դասարանցիների համար ֆիզկուլտուրա առարկայից քննական և ստուգարքային համապատասխան նորմատիվների սահմանում |
| 3. | «Հաշմանդամություն ունեցող լավագույն մարզիկ» մրցույթի անցկացում | ՀՀ սպորտի և երիտասարդության հարցերի նախարարություն | ՀՀ մարզպետարաններ,  Երևանի քաղաքապետարան (համաձայնությամբ),  հաշմանդամային սպորտով զբաղվող հասարակական կազմակերպություն–ներ (համաձայնությամբ) | 2018 | 2024 | ՀՀ պետական բյուջեից լրացուցիչ ֆինանսավորում չի պահանջվում, համայնքային բյուջեներ | Սոցիալական միջավայրում հաշմանդամության տարբեր խմբերի անձանց ներառումն ապահովելու (ամբողջական դարձնելու) համար սոցիալական հավասարության գործընթացի խթանում | Մարզական միջոցառմանը Երևան քաղաքի մասնակիցների համեմատ Հայաստանի Հանրապետության մարզերից մասնակիցների թվի աճ` հասցնելով այն 50։50 տոկոսային հարաբերության |
| 4. | «Լավագույն մարզական ընտանիք» մրցույթի շրջանակում անցկացվող մրցույթ սայլակով տեղաշարժվող հաշմանդամություն ունեցող ընտանիքի անդամ (հայր կամ մայր) ունեցող ընտանիքների համար | ՀՀ սպորտի և երիտասարդության հարցերի նախարարություն | ՀՀ մարզպետարաններ,  Երևանի քաղաքապետարան  (համաձայնությամբ) | 2018 | 2024 | ՀՀ պետական բյուջեից լրացուցիչ ֆինանսավորում չի պահանջվում, համայնքային բյուջեներ | Հաշմանդամություն ունեցող անձանց և նրանց ընտանիքների առողջության ամրապնդում | Յուրաքանչյուր տարի մրցույթի նախնական փուլերում մասնակից ընտանիքների «աշխարհագրու–թյան» ընդլայնում |
| 5. | Հաշմանդամություն ունեցող երեխաների և երիտասարդների մասնակցությամբ մարզական-առողջարարական միջոցառումների անցկացում | ՀՀ սպորտի և երիտասարդության հարցերի նախարարություն | ՀՀ կրթությանև գիտության նախարարություն, ՀՀ աշխատանքի և սոցիալական հարցերի նախարարություն,  ՀՀ մարզպետարաններ,  Երևանի քաղաքապետարան (համաձայնությամբ)  հաշմանդամային սպորտով զբաղվող հասարակական կազմակերպություն–ներ (համաձայնությամբ) | 2018 | 2024 | Ֆինանսավորում չի պահանջում | Հաշմանդամություն ունեցող երեխաների և երիտասարդների շրջանում ֆիզիկական կուլտուրայի և սպորտի կարևորության, առողջ ապրելակերպի գաղափարի քարոզում, հավասար հիմունքներով հասարակության կյանքին լիարժեք ու արդյունավետ մասնակցության նպաստում | Յուրաքանչյուր տարի առնվազն 2 մարզական-առողջարարական միջոցառման անցկացում |
|  | **Գերակայություն 2. Ըստ բնակության վայրի հաշմանդամություն ունեցող անձանց համար ադապտիվ ֆիզիկական կուլտուրայով և սպորտով զբաղվելու համապատասխան պայմանների ստեղծում** | | | | | | | |
| 6. | Ըստ բնակության վայրի հաշմանդամություն ունեցող անձանց համար ադապտիվ ֆիզիկական կուլտուրայով և սպորտով զբաղվելու համապատասխան պայմանների ստեղծում | ՀՀ մարզպետարաններ, տեղական ինքնակառավարման մարմիններ  (համաձայնությամբ) | ՀՀ տարածքային կառավարման և զարգացման նախարարություն,  ՀՀ սպորտի և երիտասարդության հարցերի նախարարություն,  ՀՀ կառավարությանն առընթեր քաղաքաշինության պետական կոմիտե, Երևանի քաղաքապետարան (համաձայնությամբ), շահագրգիռ մարզական հասարակական կազմակերպություն–ներ  (համաձայնությամբ) | 2018 | 2024 | Համայնքային բյուջեներ, ՀՀ պետական բյուջեից լրացուցիչ ֆինանսավորում չի պահանջվում, ՀՀ օրենսդրությամբ չարգելված այլ միջոցներ | Ըստ բնակության վայրի հաշմանդամություն ունեցող անձանց համար խաղահրապարակների առկայություն` հագեցած պարզ տիպի մարզասարքերով | Յուրաքանչյուր տարի ՀՀ մարզերի և Երևան քաղաքի (ըստ բնակության վայրերի) հաշմանդամու–թյուն ունեցող անձանց համար հարմարեցված առնվազն 1 պարզ տիպի մարզասարքերով հագեցած խաղահրապա–րակի հարմարեցում |
| 7. | Շահագործված մարզական նշանակություն ունեցող (մարզադպրոցներ, մարզադահլիճներ, մարզասրահներ, բակային խաղահրապարակ–ներ և այլն) շենքերի և շինությունների հարմարեցում հաշմանդամություն ունեցող անձանց համար | Հայաստանի Հանրապետության հանրապետական իրավասու գործադիր իշխանու­թյա­ն և տարածքային կառավարման մարմիններ | Երևանի քաղաքապետարան (համաձայնությամբ), տեղական ինքնակառավարման մարմիններ  (համաձայնությամբ),  շահագրգիռ մարզական հասարակական կազմակերպություն–ներ  (համաձայնությամբ) | 2018 | 2024 | ՀՀ պետական բյուջեից լրացուցիչ ֆինանսավորում չի պահանջվում, համայնքային բյուջեներ, ՀՀ օրենսդրությամբ չարգելված այլ միջոցներ | Հաշմանդամություն ունեցող անձանց համար մարզական ոլորտում մատչելի միջավայրի, հավասար իրավունքների և հնարավորու­թյունների ապահովում | Մինչև 2024 թվականը յուրաքանչյուր մարզում և Երևան քաղաքում հաշմանդամու–թյուն ունեցող անձանց համար հարմարեցված առնվազն մեկ մարզադպրոցի ստեղծում կամ նորերի վերանորոգում՝ համընդհանուր դիզայնի նորմերին համապատասխան |
| 8. | Տպագիր և էլեկտրոնային զանգվածային լրատվական միջոցներով առողջ ապրելակերպի, պարալիմպիկ շարժման գաղափարների քարոզչություն | Հայաստանի Հանրապետության հանրապետական իրավասու գործադիր իշխանու­թյա­ն և տարածքային կառավարման մարմիններ | Երևանի քաղաքապետարան (համաձայնությամբ), շահագրգիռ մարզական հասարակական կազմակերպություն–ներ  (համաձայնությամբ) | 2018 | 2024 | ՀՀ պետական բյուջեից լրացուցիչ ֆինանսավորում չի պահանջվում | Տպագիր և էլեկտրոնային զանգվածային լրատվական միջոցներով հանրությանը իրազեկում անցկացվող միջոցառումների մասին, առողջ կենսակերպի գովազդման միջոցով հաշմանդամություն ունեցող անձանց ֆիզկուլտուրայի և սպորտի պարապմունքներում ներգրավում | ՀՀ 10 մարզերի համայնքներում և Երևան քաղաքի 12 վարչական շրջաններում գովազդային վահանակների, ցուցապաստառ–ների առկայություն, տեսահոլովակ–ների, ինչպես նաև տպագիր և էլեկտրոնային զանգվածային լրատվական միջոցներով անցկացվող միջոցառումների լուսաբանման և գովազդման համար ժամանակի և ռեսուրսների հատկացում |
|  | **Գերակայություն 3. Հաշմանդամային (ադապտիվ) սպորտի զարգացում տեղական, ազգային և միջազգային մակարդակներում** | | | | | | |  |
| 9. | Հաշմանդամություն ունեցող անձանց մարզական ուղղվածության բարձրագույն ուսումնական հաստատություն–ներում արտոնյալ պայմաններով կրթության կազմակերպում | ՀՀ կրթության և գիտության նախարարություն | ՀՀ կառավարությանն առընթեր քաղաքաշինության պետական կոմիտե, շահագրգիռ մարզական հասարակական կազմակերպություն–ներ  (համաձայնությամբ) | 2020 | 2024 | ՀՀ պետական բյուջեից լրացուցիչ ֆինանսավորում չի պահանջվում, ՀՀ օրենսդրությամբ չարգելված այլ միջոցներ | Մարզական ուղղվածության բարձրագույն ուսումնական հաստատություններ հաշմանդամություն ունեցող անձանց ընդունվելու հնարավորության ընձեռում,  ուսուցման մատչելի պայմանների ապահովում | Հաշմանդամու–թյուն ունեցող երիտասարդների համար մարզական ուղղվածության բարձրագույն ուսումնական հաստատություն ընդունվելու հնարավորությունը ընձեռված է, ուսուցման մատչելի պայմանները ապահովված են։ |
| 10. | Ձմեռային և ամառային պարալիմպիկ, սուրդլիմպիկ խաղերին Հայաստանի Հանրապետության մարզական պատվիրակության նախապատրաստու–թյան և մասնակցության ապահովում | ՀՀ սպորտի և երիտասարդության հարցերի նախարարություն | Հաշմանդամային սպորտով զբաղվող հասարակական կազմակերպություն–ներ (համաձայնությամբ) | 2018 | 2024 | ՀՀ պետական բյուջեից լրացուցիչ ֆինանսավորում չի պահանջվում, ՀՀ օրենսդրությամբ չարգելված այլ միջոցներ | Սպորտի՝ որպես միջազգային ասպարեզում մեր երկրի ճանաչման հավելյալ միջոցի կարևորում, Հայաստանի Հանրապետության հեղինակության բարձրացում, հաշմանդամություն ունեցող անձանց համար բարենպաստ պայմանների ստեղծում՝ հասարակության մեջ նրանց ներառումն ապահովելու (ամբողջական դարձնելու) համար, հաշմանդամների շրջանում բարոյահոգեբանական մթնոլորտի բարելավում, հաշմանդամային սպորտի զարգացում, պարապողների մարզական վարպետության կատարելագործում | Առնվազն հինգ նոր պարալիմպիկ և սուրդլիմպիկ մարզաձևերի զարգացում և մինչև 2024 թվականը այդ մարզաձևերի տարածում Հայաստանի Հանրապետության առնվազն հինգ մարզերում |
| 11. | Պատանիների և երիտասարդների սուրդլիմպիկ խաղերին Հայաստանի  մարզական պատվիրակության նախապատրաստու–թյան և մասնակցության ապահովում | ՀՀ սպորտի և երիտասարդության հարցերի նախարարություն | «Խուլերի հայկական սպորտային կոմիտե» ՀԿ (համաձայնությամբ) | 2018 | 2024 | ՀՀ պետական բյուջեից լրացուցիչ ֆինանսավորում չի պահանջվում, ՀՀ օրենսդրությամբ չարգելված այլ միջոցներ | Հաշմանդամություն ունեցող անձանց ֆիզիկական պատրաստվածության բարձրացում, առողջ ապրելակերպի խթանում, հաշմանդամային սպորտի զարգացում, Հայաստանի պատվիրակության մասնակցություն միջազգային մրցաշարերին, հաշմանդամային սպորտի զարգացում | Յուրաքանչյուր խաղին մասնակիցների և նվաճած մեդալների թվի աճ |
| 12. | Լսողության խնդիրներ ունեցող անձանց պատանիների, երիտասարդների և մեծահասակների Եվրոպայի և աշխարհի առաջնություններին Հայաստանի Հանրապետության մարզական պատվիրակության մասնակցության ապահովում | ՀՀ սպորտի և երիտասարդության հարցերի նախարարություն | «Խուլերի հայկական սպորտային կոմիտե» ՀԿ  (համաձայնությամբ) | 2018 | 2024 | ՀՀ պետական բյուջեից լրացուցիչ ֆինանսավորում չի պահանջվում, ՀՀ օրենսդրությամբ չարգելված այլ միջոցներ | Հաշմանդամային սպորտի զարգացում, Հայաստանի պատվիրակության մասնակցություն միջազգային մրցաշարերին | Մասնակիցների և նվաճած մեդալների թվի աճ նախորդ տարիների համեմատ |
| 13. | Պետական աջակցություն հաշմանդամային սպորտով զբաղվող հասարակական կազմակերպությունն–երին | ՀՀ սպորտի և երիտասարդության հարցերի նախարարություն | Հաշմանդամային սպորտով զբաղվող  ՀԿ-ներ (համաձայնությամբ) | 2018 | 2024 | ՀՀ պետական բյուջե, «Հաշմանդամային սպորտին առնչվող ծառայություններ» ծրագրի հատկացումների շրջանակներում | Հաշմանդամային սպորտի խթանման հարցում պետական և ոչ պետական մարմինների համագործակցության ամրապնդում, հաշմանդամային սպորտի զարգացում | Պետական աջակցությամբ առնվազն 8 միջոցառումների անցկացում, անցկացվող միջոցառումներին Երևան քաղաքի մասնակիցների համեմատ ՀՀ մարզերից մասնակիցների թվի ավելացում 50։50 տոկոսային հարաբերությամբ |
| 14. | Ֆուտբոլի մրցաշար՝ հաշմանդամություն ունեցող երեխաների մասնակցությամբ | Երևանի քաղաքապետարան  (համաձայնությամբ) | Հաշմանդամային սպորտով զբաղվող հասարակական կազմակերպություն–ներ (համաձայնությամբ) | 2018 | 2024 | Երևան համայնքի բյուջե | Հաշմանդամություն ունեցող երեխաներին սպորտային կյանքի մեջ ներգրավում | Յուրաքանչյուր տարի հաշմանդամու–թյուն ունեցող առնվազն 50 երեխայի ներգրավում անցկացվող միջոցառմանը |
| 15. | Երևան քաղաքի սպարտակիադայի կազմակերպում հաշմանդամություն ունեցող անձանց մասնակցությամբ՝ ըստ տարիքային խմբերի | Երևանի քաղաքապետարան  (համաձայնությամբ) | Հաշմանդամային սպորտով զբաղվող հասարակական կազմակերպություն–ներ (համաձայնությամբ) | 2018 | 2024 | Երևան համայնքի բյուջե | Հաշմանդամություն ունեցող անձանց ներառում հասարակության մեջ` սպորտի միջոցով | Յուրաքանչյուր տարի անցկացվող միջոցառմանը հաշմանդամու–թյուն ունեցող առնվազն 80 անձանց ներգրավում |